
Franci 


Franci su bili germansko pleme koje je vladalo područjem današnje Francuske, ondašnje Galije i današnje 
Njemačke nakon propasti Zapadnog Rimskog Carstva. 

Općenito o Francima 


Franci su germanski narod, koji se sastojao od nekoliko germanskih plemena (tvorili su tzv. Germansku 
federaciju ) i to: Salijci, Sikambri, Kamavi, Tenkteri, Kazuari, Brukteri, Uzipeti, Ampsivari i Kati. Franci su 
prvo germansko pleme koje se stalno nastanjuje na području Rimskog Carstva. Došli su na područje 
Rimskog Carstva iz sadašnje središnje Njemačke i južne Nizozemske i naselili se u sjevernoj Galiji, gdje su 
pod Rimljanima bili prihvaćeni kao federati. 

Tu uspostavljaju Franačku državu, koja pokriva većinu današnje Francuske, B elgije i Nizozemske i 
zapadnih područja Njemačke (Frankonija, Porajnje, Hessen). Time su Franci stvorili povijesnu jezgru i 
moderne Francuske, Njemačke, Nizozemske i Belgije. Prijelaz franačkog kralja Klodviga koji je bio 
poganin na kršćanstvo pri kraju 5. stoljeća predstavlja jedan od ključnih događaja u povijesti Europe. 

Franačka je pod Merovinzima bila izložena podijelama i dinastičkim borbama, jer su Franci dijelili 
kraljevstvo na sve svoje sinove, kao što su inače dijelili i privatno vlasništvo. To je bilo jedno kraljevstvo sa 
više potkraljevstava s nejasnim datumima podjela, nejasnim unutarnjim granicama te s pitanjem tko je 
uopće njima i vladao. Općenito, Franačkim kraljevstvom vladale su dvije dinastije kraljeva: 

■ Merovinzi 

■ Karolinzi 

U početku je postojala glavna podijela među Francima: 

■ Salijski Franci , gdje salijski znači slani, tj. oni kraj mora (na donjoj Rajni) 

■ Ripuarski Franci, tj. oni koji žive kraj rijeke (na srednjoj Rajni) 

Ta podijela je imala svoj značaj do 9. stoljeća po tome što su postojali različiti pravni sustavi za svaku od 
skupine Franaka. To pleme ili skupina plemena ima svoje dijelove: Salijci, Ripuarci, Brukteri, Sikambri, 
Kamavi, itd. Od svih s vremenom postaju najvažniji Salijci (naseljeni najprije u područje današnje Belgije, 
postupno se šire najprije do Seine, a onda do Loire) i Ripuarci (naseljeni oko rijeke Rajne, središte između 
Metza i Aachena). 






Najraniji zapisi o Francima 


Najraniji povijeni zapisi su relativno nejasni. Glavni 
povijesni izvor o Francima je galsko-rimski kroničar Grgur 
iz Toursa u djelu Povijest Franaka (Historia Francorum), 
koja pokriva vrijeme do 594., a sadrži citate drugih starijih 
autora (Sulpicije Aleksandar i Frigerid) te bilješke o 
vlastitim kontaktima s važnijim osobama u Franačkoj. Pored 
Grgurove Povijesti postoje i raniji rimski izvori, kao što su 
Amijan Marcelin i Sidonije Apolinar koji spominju Franke. 

Grgur iz Toursa tvrdi da su Franci živjeli u Panoniji, pa su se 
premjestili do obala Rajne, dok drugi raniji izvori spominju 
da su se Franci preselili od ušća Dunava do Rajne 
(Fredegarova kronika iz 7. stoljeća i djelo Gesta regnum 
Francorum ili Liber Historiae Francorum). Tu su Franci u 
11. stoljeću pr. Kr. uzeli ime Franci po svom zapovjedniku 
Franku. Dotad su se zvali Sikambri(ili Sugambri) i bili su 
jedan ogranak od Skita ili Kimerana. Merovinški kraljevi su 
tvrdili da potiču od Sikambra, koji su bili skitsko pleme. 

Noviji povjesničari u vrijeme migracija smatraju da su se 
Franci pojavili sjedinjavanjem više manjih germanskih 
plemena u franačke konfederacije početkom 3. stoljeća, 
uključujući Sikambre, Uzipete, Tenktere i Bruktere. Te 
skupine su nastanjivale nizinu donjeg Porajnja i zemlje 
istočno od Rajne. Socijalni razvoj je ubrzan ratovima, koje 
su Rimljani vodili s Markomanima 166. i ostalim sukobima 
krajem 2. i u 3. stoljeću. Regija na sjeveroistoku današnje 
Nizozemske - Salland i danas nosi svoje ime koje je 
(vjerojatno) dobila po Salijskim Francima koji su tu stvorili 
jezgu svoje države. 

Oko 250. jedna grupa Franaka je iskoristila slabost Rimskog 
Carstva pa dolaze do Tarragona u današnjoj Španjolskoj. Tu 
su oko 10 godina opljačkali cijelu regiju, dok ih rimske 
legije nisu otjerale sa područja Rimskog Carstva. Oko 40 
godina kasnije Franci stavljaju regiju Scheldt pod svoju vlast 
gdje ometaju plovni put prema Britaniji. Rimljani su 
okupirali to područje, ali su ostavili Franke da žive tu, koji 
su gusarili tim područjem do vremena kada su se neki 
skrasili u Toksandriji prema ugovoru s rimskim vlastima. 

Tada se jače počinju uplitati u kopnene putove i sudjelovali 
su u događaju Conspiratio Barbarica (367.-369.). Od samog 
kraja 2. stoljeća, Franci se pojavljuju u rimskim tekstovima i 
arheološkim izvorima kao neprijatelji i saveznici (laeti ili dediticii) na rimskom tlu. 



Ovaj članak dio je niza o 

povijesti Njemačke 

Rana povijest 

Germanski narodi 
Migracijsko razdoblje 
Franačko Carstvo 

Srednji vijek 

Istočna Franačka 
Kraljevina Njemačka 
Sveto Rimsko Carstvo 
Ostsiedlung 
Kleinstaaterei 

Stvaranje nacije 

Rajnska Konfederacija 
Njemačka Konfederacija i Zollverein 
Revolucije u Njemačkoj 1848. 
Sjevernonjemačka Konfederacija 
Ujedinjenje Njemačke 

Njemački Reich 

Njemačko Carstvo 

Prvi svjetski rat 
VVeimarska Republika 
Saar • Gdanjsk • Memel • Austrija • Sudeti 
Treći Reich 
Drugi svjetski rat 

Njemačka poslije 1945. 

Okupacija 
Ostgebiete 
Iseljavanje Nijemaca 

Zapadna Njemačka • Saar • Istočna Njemačka 
Ponovno ujedinjenje Njemačke 

Danas 

Savezna Republika Njemačka 

Ostale teme 

Vojna povijest Njemačke 
Teritorijalne promjene Njemačke 


Jezik 


































































Stari franački jezik, kojim su govorili Franci, nema izravnih pisanih potvrda, ali je ostavio trag u mnogim 
starofrancuskim, pa čak latinskim izrazima. Razvio se u staroniskofrankonijski jezik u današnjoj 
Nizozemskoj i Belgiji u 7. stoljeću koji je nadalje bio zamijenjen starofrancuskim na jugu. 


Vidi još 

■ Franačka država 

■ Popis franačkih kraljeva 

■ Germani 

■ Francuska 

■ Franačka 


Dobavljeno iz "https://hr.wikipedia.org/w/index.php?title=Franci&oldid=4540810" 

